als_Latn dik_Latn sag_Latn
Te Napoli vijon të mbetet e hapur mundësia e transferimit të Milot Rashicës. Emri i kosovarit qarkullon prej më shumë se 1 viti në ambjentet e skuadrës napolitane, të cilët e shohin atë si zëvëndësuesin ideal të Hoze Maria Kajehon.
Rashica aktualisht është pjesë e Viteshes në kampionatin holandez, por blerja e tij nga Napoli nuk do të ishte aspak një problem teksa edhe për vetë lojtarin do të ishte një hap i madh në karrierën e tij.
Por, ndërmjetësi i Milot Rashicës dhe Napolit shprehet se këtë vit palët ende nuk kanë biseduar mes tyre. Megjithatë, Vinçenco Morabito ka bindjen se Rashica do të ishte lojtari i duhur për Napolin, pasi këta të fundit marrin vetëm lojtarë fitues dhe ekspertë.
“Vitin e kaluar u përfol kalimi i tij te Napoli, por ishte problemi që lojtëri është ekstrakomunitar dhe gjithçka u kalua. Ndërkohë, gjërat kanë ndryshuar por ende nuk kanë biseduar mes tyre. Te Napoli duhet të ndryshojë ambjenti në dhomat e zhveshjes dhe për këtë gjë ata kanë nevojë të transferojnë lojtarë ekspertë dhe fitues.”
als_Latn als_Latn als_Latn als_Latn